Diari Oficial de la Generalitat Valenciana


Sumari del DOGV 5379, del 02-11-2006 (2006/12229)

ORDE de 26 d'octubre de 2006, de la Conselleria d'Agricultura, Pesca i Alimentació, per la qual s'establixen les bases reguladores de les ajudes a inversions i programes de control de qualitat desplegats en explotacions ramaderes.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5379

Data del DOGV
:   02-11-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/12893


Data del document
:   26-10-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * explotació agrària
    * residu agrícola
    * equip agrícola
    * agrupació de productors agraris
    * ajuda a l'agricultura
    * qualitat del producte
    * producte d'origen animal
    * cooperativa agrícola
    * suport econòmic
    * ramat
    * ajuda pública

ORDE de 26 d'octubre de 2006, de la Conselleria d'Agricultura, Pesca i Alimentació, per la qual s'establixen les bases reguladores de les ajudes a inversions i programes de control de qualitat desplegats en explotacions ramaderes. [2006/12029]  
El sector ramader és responsable d'un destacable nivell de rendes a les àrees rurals de la Comunitat Valenciana. És especialment important la seua contribució a l'activitat econòmica desplegada a les zones desfavorides. El manteniment de l'activitat pecuària és imprescindible per a fixar població al medi rural i generar l'aparició de noves alternatives en eixes àrees.  
Per a estabilitzar l'activitat ramadera a les comarques valencianes és imprescindible dotar-la d'instruments per a millorar la seua competitivitat. Això es fonamenta en dos pilars bàsics: ajust dels costs de producció i millora de la qualitat del producte final. A fi de modificar certs aspectes de l'orde que regulava estes ajudes en el passat exercici pressupostari i incorporar-hi la correcció d'errades d'esta, s'ha considerat necessari publicar una nova orde que continga en un únic text les bases reguladores d'estes ajudes, facilitar així la seua comprensió i augmentar la seguretat jurídica per al ciutadà.  
La Conselleria d'Agricultura, Pesca i Alimentació, conscient de la importància del desenrotllament d'inversions i programes de control de qualitat en explotacions ramaderes, establix una línia d'ajudes que s'emmarca en el Pla Estratègic de la Conselleria i en la mateixa Llei de Ramaderia.   
Esta orde es dicta observant els requisits establits en la Llei 38/2003, de 17 de novembre, General de Subvencions, així com en el Decret Legislatiu de 26 de juny de 1991, pel qual s'aprova el text refós de la Llei d'Hisenda Pública de la Generalitat Valenciana, i en el Reglament (CE) núm. 1698/2005, del Consell, de 20 de setembre de 2005, relatiu a l'ajuda al desenvolupament rural a través del Fons Europeu Agrícola de Desenvolupament Rural (FEADER).  
Per tot això, a proposta de la Direcció General d'Investigació, Desenrotllament i Innovació Agropecuària,  
ORDENE  
Article primer  
La present orde té com a finalitat establir les bases per les quals es regularan les ajudes per a la realització d'inversions en infraestructures, equips i programes de millora de la qualitat de productes ramaders de les explotacions ramaderes existents a la Comunitat Valenciana i xarxes de vigilància epidemiològica.  
Article segon  
S'establixen, com a annex I d'esta disposició, les bases reguladores de la línia de la Conselleria d'Agricultura, Pesca i Alimentació per les quals s'establixen ajudes a inversions i programes de control de qualitat de les explotacions ramaderes.  
S'establixen, com a annex II, els conceptes per a establir la subvenció màxima en les ajudes del grup B.6.  
S'establixen, com a annex III, les actuacions mínimes per als programes de les xarxes de vigilància epidemiològica.  
S'establix, com a annex IV, l'equivalència en unitats de bestiar major segons espècies.  
DISPOSICIÓ ADDICIONAL  
Primera  
Els representants legals de les ADS, o les seues associacions o federacions, podran sololicitar a l'oficina comarcal corresponent extractes de la informació referent a esta continguda en el Registre d'Explotacions Ramaderes (REGA) i SIMOGAN, quant a censos i qualificacions sanitàries de les explotacions que la integren i aquella informació necessària per a comprovar que complixen les condicions exigides per la present orde l'apartat primer de l'annex I.  
DISPOSICIÓ DEROGATÒRIA  
Queda derogada l'Orde de 28 d'octubre de 2005, de la Conselleria d'Agricultura, Pesca i Alimentació, per la qual s'establixen ajudes a inversions i programes de control de qualitat en explotacions ramaderes.  
DISPOSICIONS FINALS  
Primera  
Es faculta la Direcció General d'Investigació, Desenrotllament i Innovació Agropecuària per a dictar les disposicions necessàries per a l'aplicació i el desplegament d'esta orde i, en especial, de les obligacions contingudes en plans anuals zoosanitaris.  
Segona  
Esta orde entrarà en vigor l'endemà de la publicació en el Diari Oficial de la Generalitat Valenciana.  
València, 20 d'octubre de 2006  
El conseller d'Agricultura, Pesca i Alimentació  
JUAN G. COTINO FERRER  
ANNEX I  
Bases reguladores de la línia per la qual s'establixen ajudes a inversions i programes de control de qualitat en explotacions ramaderes.  
Apartat primer. Objecte i contingut  
Les bases per les quals es regularan les ajudes establides en esta norma estaran dirigides a mantindre l'activitat ramadera a la Comunitat Valenciana. Es distingixen els grups d'ajudes següents:  
A) Programes d'extensificació i incorporació de traçabilitat. Tenen com a objecte finançar infraestructures i inversions per a la promoció de l'extensificació i la millora de la traçabilitat.  
A.1. Promoure l'extensificació de l'activitat ramadera. S'hi inclouen les infraestructures i inversions i els equips necessaris que faciliten l'aprofitament directe de pastures naturals i l'ús de subproductes agrícoles i industrials obtinguts a la Comunitat Valenciana en l'alimentació animal.  
A.2. Millora de la traçabilitat per mitjà de la inversió en equips d'identificació animal.  
En tot cas, els tècnics de la Conselleria d'Agricultura, Pesca i Alimentació comprovaran que les inversions per a les quals es demanen ajudes no s'han iniciat en el moment de la sololicitud.  
B) Programes de millora de la qualitat. Tenen com a objecte finançar els gastos derivats dels programes que tinguen l'objectiu d'implantar mesures per a fomentar l'increment de qualitat de productes finals, a través de:  
B.1 Incorporació de tècniques de gestió i maneig inexistents amb anterioritat a l'explotació ramadera. Els gastos subvencionables seran en este apartat els del tècnic consultor, els de les instalolacions i equips necessaris, i els de controls laboratorials o d'un altre tipus, periòdics, necessaris per a avaluar la millora de qualitat del producte final, així com els d'equips informàtics i programari necessaris per a fer-ne el seguiment. Els controls de qualitat seran efectuats per tercers o en nom de tercers.  
B.2 Incorporació de tècniques d'autocontrol de qualitat al llarg del procés productiu, inclosos aspectes relacionats tant amb la producció com amb la sanitat del bestiar. Els controls de qualitat seran efectuats per tercers o en nom de tercers. Els gastos subvencionables en este grup seran els mateixos que en el punt anterior. No es concediran ajudes per als controls de qualitat habituals efectuats dins del procés de producció ni per als controls efectuats pel productor.  
B.3 En els programes de recuperació censal de races en perill d'extinció es podran concedir primes especials per reposició amb reproductors.   
Ajudes a la reposició de reproductors mascles i femelles. Els productors que manegen ramats extensius d'animals pertanyents a races en perill d'extinció inscrits en l'associació corresponent de llibre genealògic podran sololicitar esta ajuda. Ho faran per a tots aquells reproductors de reposició que adquirisca l'explotació com a renovació, cada any. Els animals adquirits han de suposar una millora substancial de la qualitat genètica de la ramaderia i estaran inscrits en llibres genealògics o equivalents.  
B.4 Programes de millora genètica realitzats sobre races de bestiar autòcton, orientats a millorar qualitat de carn, de llet, dels seus productes derivats i, en el cas de l'apicultura, facilitar a més a més el maneig i la resistència a malalties. Els gastos subvencionables seran els derivats de la contractació de tècnics consultors que avaluen la situació de partida, elaboren un programa i el posen en marxa, els realitzats en el marc dels controls necessaris per a dur a terme l'elecció dels progenitors i l'avaluació dels individus futurs reproductors, així com les inversions en material inventariable necessari per a desplegar el programa, exclosos instalolacions i equips habituals en les explotacions ramaderes.  
B.5 Programes de gestió tècnica i control de produccions orientats a obtenció de dades a utilitzar en millora de qualitat del producte final. Els gastos subvencionables seran els derivats de la contractació de tècnics i consultors que avaluen la situació inicial, elaboren un programa i el despleguen, així com els derivats dels controls de qualitat realitzats en qualsevol fase del procés productiu, fins al producte final i les inversions en material inventariable necessari per a posar en marxa eixos controls, en cas de realitzar-los en la mateixa agrupació.  
B.6 Programes de xarxes de vigilància epidemiològica. Consistiran en la disponibilitat, per mitjà de contracte, d'un servici veterinari alié a les explotacions, que complisca les condicions d'objectivitat i imparcialitat, amb la finalitat de realitzar una vigilància sanitària permanent per mitjà de visites periòdiques, presa de mostres per a detecció de malalties, identificació dels animals, cololaboració en registres i documentació sanitària; tot això en el marc d'una xarxa d'alerta sanitària davant de malalties i plans anuals zoosanitaris. Els gastos subvencionables seran els derivats de la contractació dels servicis de tècnics que realitzen eixa labor i dels mitjans auxiliars necessaris per a la realització dels fins de l'ADS, d'acord amb el que s'establix en l'annex II. El contracte haurà de preveure les contraprestacions de les dos parts i, en tot cas, les contingudes en l'annex III.  
Una explotació ramadera no podrà participar simultàniament en més d'un programa amb objectius semblants, ni en mes de tres quan els seus objectius siguen diferenciats.  
En el cas d'ajudes a races en perill d'extinció (grup b.3), podran concedir-se ajudes quan els productors hagen inscrit en el llibre genealògic corresponent, almenys, el 60 % dels reproductors de l'explotació.  
En el cas del grup b.6 els beneficiaris seran agrupacions de defensa sanitària, les seues associacions o federacions, en el cas que presenten un programa sanitari comú per a les seues ADS. En els dos casos comptaran, en alguna de les comarques d'actuació, amb un mínim del 30% de les explotacions en actiu i del cens ramader, per a les espècies objecte del seu programa. A este efecte, les espècies ovina i caprina es consideraran conjuntament.   
La limitació de l'àmbit geogràfic no s'aplicarà a l'apicultura.  
Es prendrà com a referència per al càlcul d'este percentatge les dades de censos i el nombre d'explotacions en actiu que figuren en les bases de dades oficials en la data d'entrada en vigor d'esta orde.  
Per a l'espècie porcina, el càlcul del cens a l'efecte de comprovar el percentatge mínim del 30% es durà a terme considerant les unitats de bestiar major de cada comarca que corresponguen a les places de femelles reproductores, d'engreix i de transició de garrins, segons les equivalències següents: bacones en cicle tancat (0,96 UBM/plaça), bacones d'explotació de producció de garrins (0,25 UBM/plaça), menjadores (0,12 UBM/plaça) i transició de garrins (0,02 UBM/plaça).  
En el cas de les ADS de bestiar boví, el càlcul del cens de les explotacions d'engreix, a l'efecte de comprovar el percentatge mínim del 30%, s'efectuarà per mitjà d'una consulta en el SIMOGAN, que establix la mitjana de sis dates de mesos alterns dels animals existents en l'explotació el primer dia de mes dels últims 12 mesos.  
Els grups inicials de sanejament, a fi de constituir-se en ADS, les associacions d'ADS o les seues federacions que, en el grup b.6, presenten programes per a incorporar-se a les xarxes de vigilància, podran ser beneficiaris de l'ajuda sempre que obtinguen el dit reconeixement abans de la data límit de final d'inversió o programa.  
C) Programes de recuperació del potencial reproductiu. Tindran com a objecte finançar l'adquisició dels reproductors en un nombre igual a aquell que els productors hagen hagut de sacrificar com a conseqüència de l'execució de programes d'eradicació de malalties aprovats oficialment. Els beneficiaris d'esta ajuda seran els titulars d'explotacions ramaderes que hagen sacrificat animals en els sis mesos anteriors a la sololicitud, sempre que no s'haja comprovat oficialment cap infracció a la normativa que regula estos programes d'eradicació.  
Estes ajudes quedaran limitades a reemplaçar els reproductors sacrificats en el marc d'un programa establit en l'àmbit comunitari, nacional o regional per a eradicar la malaltia en qüestió.  
Els animals adquirits procediran d'altres explotacions qualificades sanitàriament i, en el cas dels remugants, compliran el que s'establix en el Reial Decret 2611/96, pel qual es regulen els programes nacionals d'eradicació de malalties dels animals o la normativa que el desplegue o substituïsca.  
D) Programes de residus ramaders. Tenen com a objecte compensar pels gastos derivats de programes de monitorització i seguiment per a avaluar les repercussions de la utilització agrícola dels purins en determinades finques.  
Els gastos subvencionables seran exclusivament els derivats de la realització dels controls i de l'estudi tècnic dels resultats per consultors externs.  
Apartat segon. Beneficiaris  
Seran beneficiaris d'estes ajudes:  
. Els titulars d'explotacions ramaderes incloses en el Registre d'Explotacions Ramaderes de la Comunitat Valenciana creat per mitjà de la Llei 6/2003, de 4 de març, i del Reial Decret 479/2004, de 26 de març, incloses les comunitats de béns o qualsevol altre tipus d'unitat econòmica o patrimoni separat que, encara que no tinguen personalitat jurídica, puguen dur a terme els projectes, les activitats o els comportaments o es troben en la situació que motiva la concessió de la subvenció.  
. Les associacions, federacions i cooperatives, així com les agrupacions de titulars d'explotacions ramaderes amb personalitat jurídica reconeguda, ubicades a la Comunitat Valenciana.  
Apartat tercer. Condicions  
Els sololicitants acreditaran el compliment de la normativa sobre integració laboral de persones amb discapacitat o, si és el cas, l'exempció d'esta obligació, segons allò que s'establix en el Decret 279/2004, de 17 de desembre, del Consell de la Generalitat, pel qual es regulen mesures en els procediments de contractació administrativa i de concessió de subvencions per al foment de l'ocupació de les persones amb discapacitat.  
En el supòsit d'adquisició, construcció, rehabilitació i millora de béns inventariables, el beneficiari haurà de destinar els béns al fi concret per al qual es concedix la subvenció durant almenys cinc anys en cas de béns inscriptibles en un registre públic, i almenys durant dos anys per a la resta de béns.  
Les ajudes previstes en els grups A) i B) de l'apartat primer de l'annex I es concediran a les explotacions agràries:  
- la viabilitat de les quals puga acreditar-se; la valoració de la viabilitat econòmica es realitzarà per un tercer independent o per un organisme públic, d'acord amb les necessitats concretes del mercat, amb especial consideració per les necessitats del mercat a la Comunitat Valenciana;  
- que complisquen les normes mínimes en matèria de medi ambient, higiene i benestar animal; tan sols quedaran eximides del compliment d'aquells requisits que siguen inclosos en el programa d'inversions per al qual se sololicita l'ajuda;  
- en què el titular de l'explotació posseïsca les competències i habilitats suficients, les quals s'entendran provades quan acredite una experiència mínima de tres anys o una formació professional suficient, o compromís d'adquirir-la en un termini de dos anys. Quan es pretenga implantar una nova tecnologia, caldrà aportar justificació de formació en esta.   
Per a les inversions del grup A) que suposen modificació de volums construïts, amb la petició de les ajudes s'haurà de justificar la presentació de la sololicitud de la llicència municipal d'obres formulada, si és el cas, amb la documentació corresponent per a l'autorització mediambiental, i per al pagament s'exigirà l'acreditació de la concessió.   
Apartat quart. Presentació de sololicituds  
Les sololicituds es formalitzaran en instància degudament emplenada subscrita pel titular de l'explotació o pel president o representant legal de l'agrupació, associació o empresa. Seran dirigides al director general d'Investigació i Innovació Agrària i Ramaderia de la Conselleria d'Agricultura, Pesca i Alimentació. El termini de presentació de sololicituds es fixarà en la convocatòria corresponent.  
La sololicitud haurà de ser registrada abans d'iniciar les inversions.  
Caldrà adjuntar a la sololicitud la documentació següent:  
a) Fotocòpia compulsada del DNI o CIF dels sololicitants, així com de l'acreditació de la seua personalitat jurídica.  
b) En cas de dur a terme modificació de volums construïts, la llicència d'activitat de l'explotació.  
c) Memòria descriptiva del programa d'inversions o activitats a desenrotllar, que haurà de ser suficient per a poder dur a terme una inspecció dels tècnics de la Conselleria abans i després de realitzar el programa.  
d) Pressupost detallat del cost del programa, diferenciat en:  
. Inversions en equips.  
. Gastos de personal tècnic.  
. Gastos de gestió del programa.  
. Gastos de material.  
e) Per a les inversions previstes en els grups A) i B) de l'apartat primer de l'annex I, s'aportarà l'estudi de viabilitat econòmica i la justificació d'habilitats, tal com s'establix en l'apartat tercer de l'annex I.  
f) Per a inversions del grup A què suposen modificació de volums construïts, la sololicitud de llicència d'obres a l'ajuntament on estiga ubicada l'explotació.   
g) Imprés d'alta de manteniment de tercers de la Generalitat Valenciana, adjuntant el certificat de l'entitat bancària de la titularitat del compte en què cal efectuar els pagaments, en cas d'altes, baixes o modificacions de les dades que es troben en el sistema d'informació comptable de la Generalitat.  
h) Documentació que acredite els requisits per a cada grup d'ajuda.  
i) Documentació que acredite el compliment de cada un dels criteris de preferència assenyalats en l'article huit que siguen aplicables al sololicitant.  
j) Declaració responsable del sololicitant sobre el compliment de la normativa d'integració laboral de persones amb discapacitat o, si és el cas, l'exempció d'esta obligació.   
k) Declaració de no estar sotmés a les prohibicions per a obtindre la condició de beneficiari establides en l'article 13 de la Llei 38/2003, General de Subvencions.  
La presentació de la sololicitud per part del beneficiari comportarà l'autorització a l'òrgan gestor per a demanar els certificats de trobar-se al corrent de les obligacions fiscals (Agència Tributària i Generalitat Valenciana) i davant la Seguretat Social.  
Apartat quint. Límits pressupostaris  
En la convocatòria corresponent es fixaran els imports globals màxims pels quals es podran concedir estes ajudes, així com les línies pressupostàries.  
Apartat sext. Actuacions a desenrotllar i import de les ajudes  
La quantia de les ajudes a atorgar en cada sololicitud serà calculada sobre el total de la inversió sololicitada, exclosos els imposts, a raó de:  
En el grup d'ajudes A):   
. Un 40 % amb caràcter general.  
. Un 45 % en zones desfavorides.  
 En el grup d'ajudes B):  
. Un 35 % amb caràcter general.  
. Un 40 % en zones desfavorides.  
. Un 100 % en els programes de vigilància epidemiològica, amb les limitacions que s'indiquen en l'annex II.  
En els grups d'ajudes C) i D):  
. Un 40 %   
Per a ADS que acrediten, mitjançant una resolució de l'Agència Tributària, l'exempció de l'impost sobre el valor afegit prevista en l'apartat 12 de l'article 20.1 de la Llei 37/1992, reguladora de l'IVA, la quantia de l'ajuda serà calculada sobre el total de la inversió justificada.  
No serà auxiliable l'adquisició d'animals excepte per a reposar el potencial productiu en les explotacions en què se sacrifiquen reproductors en programes d'eradicació i en els programes de recuperació censal d'agrupacions en perill d'extinció.  
La subvenció màxima, per grups d'ajudes, serà:  
. Grup A: programa d'inversions en granges:  
- Subvenció màxima per explotació: 30.050,61 €.   
. Grups B1, B2, B3, B4 i B5: les subvencions màximes per períodes de 12 mesos seran:  
- En programes desenvolupats per agrupacions:  
. Boví, equí, oví i caprí lleter: 4,60 €/animal major de 12 mesos.  
. Boví d'engreix: 1,50 €/plaça ocupada en menjadora independent, com a subvenció màxima per període de 12 mesos.  
. Oví i caprí de carn: 1,50 €/animal major de 12 mesos.  
. Porcí: 3,60 €/reproductora, i 0,10 € per plaça ocupada en menjadora independent.  
. Conills i ruscs: 0,36 €/reproductor o rusc.  
. Aus: 0,01 €/plaça de broiler i 0,02 €/ plaça de gallina.  
. Estruços: 1,80 €/ reproductora.  
- En programes de recuperació censal de races en perill d'extinció es podran concedir primes especials per reposició amb reproductores nulolípares en explotacions extensives, que podran ser fins de 70 vegades la quantitat assenyalada anteriorment per cada animal, mentres que en el cas de mascles o femelles diferents de les anteriors la quantitat podrà ser fins de 50 vegades, sense superar el valor comercial de l'animal en cap cas.  
. Grup B.6. Programes de les xarxes de vigilància epidemiològica:  
La subvenció màxima es realitzarà en funció dels conceptes assenyalats en l'annex II. Per a totes les espècies, estos imports inclouran la realització del programa sanitari adaptat a les necessitats de cada agrupació de defensa sanitària.  
El compliment del programa de les xarxes de vigilància epidemiològica exigirà com a mínim les actuacions previstes en l'annex III, i dins de cada espècie es realitzarà un pla de vigilància epidemiològica consistent en la vigilància i el control de la situació sanitària que continga com a mínim la realització del Pla Anual Zoosanitari.  
El càlcul de les ajudes que corresponguen a cada ADS, pels conceptes de plaça, cens o qualificació sanitària, es realitzarà sobre la base de les dades contingudes en el REGA de les explotacions en actiu, a data de l'últim dia del termini de presentació de la sololicitud, sense perjudici de les comprovacions pertinents en cas de discrepància.   
Per al càlcul de l'import de l'ajuda en ADS de bestiar boví, el nombre d'animals majors de 12 mesos s'extraurà de la base de dades SIMOGAN per a cada explotació a data de l'últim dia del termini de presentació de la sololicitud, sense perjudici de les comprovacions pertinents en cas de discrepància.  
En el cas de menjadores de boví, es considerarà la mitjana d'animals dels últims dotze mesos, obtinguda segons el procediment descrit en l'apartat primer, lletra b.6, de l'annex I.   
. Grup C: recuperació del potencial productiu. L'ajuda es calcularà sobre la diferència entre el cost d'adquisició del reproductor de renovació i la suma de les quanties rebudes en concepte d'indemnització per sacrifici.  
. Grup D: programes de residus ramaders. La inversió en monitorització i seguiment es fixarà d'acord amb un programa de costs realitzat prèviament per un tècnic competent. Les ajudes no superaran el 50 % d'eixe import calculat. La suma d'ajudes concedides per explotació ramadera, considerat el conjunt de les mesures previstes en este apartat, no podrà superar la quantitat de 100.000 € en un període de tres anys.  
Apartat sèptim. Criteris de preferència  
S'establixen els criteris de preferència següents, per a cada una de les ajudes previstes en esta orde, aplicables als grups A, B1, B2, B3, B4, B5, C i D:  
1r) Inversions cololectives. 10 punts.  
2n) Explotacions qualificades sanitàriament. 20 punts.  
En el cas d'inversions cololectives, totes les explotacions hauran d'estar qualificades sanitàriament.  
3r) Explotacions prioritàries el titular de les quals siga un jove agricultor segons la Llei 19/1995, de 4 de juliol, de Modernització de les Explotacions Agràries. A l'efecte dels criteris de preferència, es considera que un titular és jove quan en la data de presentació de la sololicitud de l'ajuda tinga 18 anys o més sense haver-ne fet els 40. Si es tracta d'una explotació associada, almenys el 50% dels integrants hauran de complir esta condició. 20 punts.  
4t) Explotacions ubicades en zones desfavorides. 15 punts.  
En el cas d'inversions cololectives, totes les explotacions hauran de situar-se en zona desfavorida.  
5t) Explotacions associatives. 10 punts.  
6t) Explotacions prioritàries. 10 punts.  
7m) Formació del titular de l'explotació acreditada per la Conselleria d'Agricultura, Pesca i Alimentació en matèria de ramaderia. 10 punts. (Es comptabilitzarà 1 punt per cada 15 hores de formació, fins a un màxim de 10 punts.)  
En cas de titulars individuals les explotacions dels quals tinguen registrades en el REGA diverses subexplotacions, els punts de la qualificació sanitària es consideraran quan la subexplotació de què siga objecte l'ajuda estiga qualificada. Així mateix, els punts corresponents a l'apartat 4t es concediran quan la subexplotació se situe en una zona desfavorida.  
Si, ordenades totes les sololicituds segons els criteris de preferència, no hi ha disponibilitat pressupostària dins del mateix nivell de puntuació, tindran preferència aquelles sololicituds d'empreses que acrediten ocupar més percentatge de treballadors discapacitats en relació amb les seues plantilles amb anterioritat a la publicació d'esta orde, o que es comprometen a contractar un percentatge major durant l'àmbit temporal de duració de la subvenció. Si no n'hi ha, s'ordenaran per data de registre d'entrada. En el cas que hi haja diverses sololicituds presentades el mateix dia per a les quals no es disposa de prou crèdit, seran ordenades segons el nombre d'animals afectats pel programa atenent en primer lloc les sololicituds a què afecte un nombre més gran d'unitats de bestiar major segons les dades que consten en els registres oficials a data del primer dia d'admissió de sololicituds de cada convocatòria de l'exercici pressupostari en què se sololicita l'ajuda, i segons les equivalències establides en l'annex IV.  
Les sololicituds d'ajudes corresponents al grup B6 seran ateses, en la totalitat, per data de presentació de sololicitud, i en cas de coincidència per unitats de bestiar major incloses en el programa de millora, amb els límits pressupostaris de cada exercici. Les ajudes que no puguen ser ateses per falta de pressupost seran tramitades en la convocatòria següent, sempre que l'interessat ratifique la seua sololicitud dins del termini ordinari de presentació de sololicituds corresponents a la dita posterior convocatòria actualitzant, si és el cas, la documentació presentada, i tot això condicionat al fet que esta convocatòria es produïsca efectivament dins de l'exercici immediat, de conformitat amb els criteris de referència fixats en les bases reguladores i amb les previsions dels pressuposts de la Generalitat Valenciana per a este.  
Apartat octau. Procediment de concessió  
La instrucció del procediment de concessió de subvencions i l'emissió de la proposta de resolució correspon a les direccions territorials de la Conselleria d'Agricultura, Pesca i Alimentació que, com a òrgans competents per a la instrucció, realitzaran d'ofici totes les actuacions que troben necessàries per a la determinació, el coneixement i la comprovació de les dades en virtut de les quals ha de formular-se la proposta de resolució, i que remetrà a l'òrgan cololegiat les sololicituds avaluades.  
L'òrgan cololegiat encarregat de realitzar un informe de concessió de les ajudes a la vista de les sololicituds avaluades estarà integrat per tres membres: el cap del Servici de Tecnologia Ramadera, el cap del Servici de Producció i Sanitat Animal i el cap de la Secció de Foment Ramader.  
Correspon al conseller d'Agricultura, Pesca i Alimentació la resolució de l'ajuda, que serà notificada dins dels tres mesos següents a la finalització del termini de presentació de sololicituds. La falta de resolució expressa en este termini suposarà la desestimació de l'ajuda.   
Apartat nové. Realització de la inversió  
El sololicitant haurà de desenrotllar el pla d'inversions i actuacions previst i, una vegada conclòs, comunicar-ho a l'oficina de la Conselleria encarregada de la tramitació de la petició. En tot cas, haurà de fer-ho abans de l'1 de novembre de l'any que corresponga.  
L'incompliment d'este termini suposarà, després de l'audiència a l'interessat, la resolució de l'ajuda. Tot això llevat que s'haja prorrogat el termini expressament a petició de l'interessat i per causa de força major.  
Apartat desé. Procediment de pagament  
Per al pagament de la subvenció, l'interessat haurà d'aportar amb anterioritat a la data indicada en l'apartat nové de l'annex I, la comunicació de finalització del pla o Inversió realitzats. Caldrà adjuntar a la comunicació:  
. El compte justificatiu del gasto realitzat, que haurà d'incloure la declaració de les activitats realitzades que han sigut finançades amb la subvenció i el seu cost, amb el desglossament de cada un dels gastos produïts. Els gastos s'acreditaran per mitjà de factures i els seus justificants de pagament corresponents, consistents en documents bancaris.  
. En el supòsit d'adquisició de béns immobles caldrà aportar certificat de taxador independent degudament acreditat i inscrit en el registre oficial corresponent.  
. Per a les inversions del grup A) que suposen modificació de volums construïts, caldrà presentar l'acreditació de la concessió de la llicència municipal d'obres.   
. Acreditació del compliment de l'article 31.3 de la Llei 38/2003, General de Subvencions, segons el qual, quan l'import del gasto subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà de sololicitar com a mínim tres ofertes de diferents proveïdors que no podran ser superiors al valor de mercat, amb caràcter previ a la contracció del compromís per a la prestació del servici o l'entrega del bé, llevat que per les especials característiques dels gastos subvencionables no hi haja en el mercat prou nombre d'entitats que el subministren o presten. L'elecció entre les ofertes presentades es realitzarà d'acord amb criteris d'eficiència i economia, i caldrà justificar expressament en una memòria l'elecció quan no recaiga en la proposta econòmica més avantatjosa.   
En el cas de l'ajuda del grup B6), i a causa de les particularitats inherents a esta, no caldrà la presentació de tres pressuposts.  
A la vista dels justificants bancaris aportats. l'òrgan competent autoritzarà el pagament de les ajudes.   
Apartat onzé. Incompatibilitat de les ajudes  
Les inversions auxiliades a càrrec de les línies de suport previstes en esta orde no podran rebre ajudes acollint-se a una altra normativa nacional o comunitària i seran incompatibles amb qualsevol altra línia d'ajudes establides que tinguen com a objecte el finançament de les mateixes millores.  
A este efecte, els servicis tècnics realitzaran comprovacions periòdiques.  
Apartat dotzé. Procediment de pagament parcial  
Quan es tracte de transferències corrents, es podran realitzar pagaments fraccionats parcials, amb justificació prèvia de la realització parcial del programa que s'estiga desenrotllant, fins a un màxim del 60% de la subvenció total concedida.  
La justificació parcial es realitzarà per mitjà de la presentació de les corresponents factures i justificants de pagament, d'acord amb el que s'establix en l'apartat desé de l'annex I d'esta orde.  
Apartat tretzé. Devolució de quantitats indegudament rebudes  
Segons s'establix en l'article 37.1 de la Llei 38/2003, General de Subvencions, procedirà el reintegrament de les quantitats percebudes i l'exigència de l'interés de demora des del moment del pagament de l'ajuda en els casos que es preveuen allí.  
Quan la falta de justificació del gasto subvencionable siga parcial, el reintegrament de la subvenció serà el que corresponga als dits gastos no justificats, sempre que el compliment de la subvenció s'aproxime de forma significativa a la satisfacció dels compromisos adquirits.   
El procediment de reintegrament de les quantitats percebudes es regirà pel que s'establix en el títol II de la Llei 38/2003, de 17 de novembre, General de Subvencions, i en les disposicions generals sobre procediments administratius contingudes en el títol VI de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.  
Apartat catorzé. Revisió  
Tota alteració de les condicions tingudes en compte per a la concessió de l'ajuda o subvenció i, en tot cas, l'obtenció incompatible de les ajudes a què es fa referència en l'apartat onzé de l'annex I, podrà donar lloc a la modificació de la Resolució concessiva.  
Annex II  
Conceptes per a establir la subvenció  
màxima en les ajudes del grup B.6  
. Porcí:  
Conceptes per al càlcul:  
a) Base: 2,00 €/femella reproductora i 0,05 €/plaça d'engreix en menjadora independent.  
b) 2,50 €/femella reproductora i 0,05 €/plaça en menjadora independent en el cas d'explotacions qualificades davant la malaltia d'Aujeszky, o que complisca els requisits de qualificació a data de l'últim dia de termini de presentació de sololicituds.  
. Oví i caprí:  
Conceptes per al càlcul:  
a) Base: 1,00 €/animal major de 12 mesos i 0,01 €/plaça d'engreix ocupada en menjadora independent.  
b) 1,70 €/animal major de 12 mesos i 0,02 €/plaça d'engreix en menjadora independent en el cas d'explotacions qualificades davant de Brucella melitensis, o que complisca els requisits de qualificació a data de l'últim dia de termini de presentació de sololicituds.  
. Boví:  
Conceptes per al càlcul:  
En explotacions qualificades com a oficialment indemnes o indemnes davant de brucelolosi i oficialment indemne davant de tuberculosi, o que complisca els requisits de qualificació a data de l'últim dia de termini de presentació de sololicituds.  
. Aptitud llet: 6,5 €/animal major de 12 mesos.   
. Aptitud carn: 8 €/animal major de 12 mesos.  
. Aptitud toreig: 8,5 €/ animal major de 12 mesos.  
. Aptitud engreixament: 3 €/animal (el nombre d'animals de cada menjadora s'obtindrà segons la mitjana aritmètica descrita en l'apartat primer, lletra b6, de l'annex I).  
. Equí:   
Conceptes per al càlcul:  
Base: 1 € / plaça  
. Avicultura:  
Conceptes per al càlcul:  
0,40 €/100 places de broilers [ocupades] i 1,50 €/100 places de gallines [ocupades]  
. Estruços:  
Conceptes per al càlcul:  
2,90 €/femella reproductora i 1,80 €/plaça d'engreix en menjadora independent.  
. Apicultura:  
Conceptes per al càlcul:  
0,5 €/rusc.  
. Cuniculicultura:  
Conceptes per al càlcul:  
0,50 €/femella reproductora.  
Els conceptes per al càlcul anteriors podran veure's incrementats, en porcí, oví-caprí i cuniculicultura, fins en un 20% en el cas de les ADS o les seues federacions que en la data de finalització del termini de sololicitud agrupen més del 30% de les explotacions en actiu de la seua espècie a la província on despleguen la seua activitat, i fins a un 30% en el cas de les ADS o les seues federacions que en la data de finalització del termini de sololicitud agrupen mes del 50% de les explotacions en actiu de la seua espècie a la província on despleguen la seua activitat, sempre que este augment es justifique com a gastos de funcionament de l'ADS, necessaris per al compliment dels seus fins, diferents dels de contractació de servicis veterinaris.  
En el cas de les actuacions en apicultura, es podrà acreditar com a gasto subvencionable la compra de medicaments autoritzats per al tractament davant la varroasi especificant, a més a més, les explotacions en què s'haja d'aplicar el dit tractament.  
Les ADS o les seues federacions o associacions veuran reduït l'import de l'ajuda, amb tràmit d'audiència previ, dins de l'avaluació següent:  
a) Un import igual al doble del nombre de caps d'aquelles explotacions on es constate l'incompliment del Pla Anual Zoosanitari, que no haja sigut esmenat en el termini establit per a dur a terme la justificació de l'ajuda.  
b) Un import equivalent al 33% de l'ajuda, per cada part d'informació trimestral no presentada en el termini corresponent.  
Annex III  
Actuacions mínimes per als programes de les xarxes   
de vigilància epidemiològica  
El compliment del programa de les xarxes de vigilància epidemiològica exigirà com a mínim les actuacions previstes en este annex, i dins de cada espècie es realitzarà un pla de vigilància epidemiològica consistent en la vigilància i el control de la situació sanitària que continga, com a mínim, la realització del Pla Anual Zoosanitari.  
Actuacions generals:  
. Pla de vigilància i control de la situació sanitària amb visita a l'explotació almenys trimestral.  
En el cas de l'apicultura, les visites a les explotacions tindran caràcter anual, com a mínim.  
. Actuacions immediates davant de casos de morbiditat i mortalitat anormal.  
. Remissió d'informació trimestral d'actuacions sanitàries, mostratges i vacunacions en format electrònic, en el termini d'un mes després de la finalització del trimestre.   
En el cas de l'apicultura, la presentació d'esta informació serà anual.  
. Vacunacions obligatòries  
. Difusió de codis de bones pràctiques d'higiene i bioseguretat.  
. Cololaboració en el compliment de la normativa sobre identificació animal.  
Actuacions per espècies:  
. Porcí:  
Execució de controls serològics.  
Control d'entrades d'animals.  
. Oví i caprí:  
Controls i mostratges d'encefalopaties espongiformes transmissibles i febre catarral ovina a nivell de granges.  
Control d'entrades d'animals.  
Execució de controls serològics.  
Identificació electrònica de la reposició.  
. Boví:  
Controls i mostratges d'encefalopaties espongiformes transmissibles i febre catarral bovina a nivell de granges.  
Control d'entrades d'animals.  
Execució de controls serològics i proves diagnòstiques.  
. Equí:  
Control d'entrades d'animals.  
Desparasitació.  
Lluita contra vectors.  
. Avicultura:  
Programa sanitari relatiu al control de malaltia de Newcastle, influença aviària i salmonelolosi.  
Execució de presa de mostres.  
Control d'entrada d'animals.  
. Estruços:  
Programa sanitari relatiu al control de malaltia de Newcastle i de salmonelolosi.  
Execució de presa de mostres.  
Control d'entrada d'animals.  
. Apicultura:  
Programa sanitari relatiu al control, almenys, de varroasi.  
Execució de controls sanitaris.  
. Cuniculicultura:  
Control de l'entrada d'animals.  
Execució de controls sanitaris  
Annex IV  
Equivalència d'unitats de bestiar major segons espècies  
Bestiar Edat UBM  
Boví animal >12 mesos 1,00  
Boví animal < 12 mesos 0,60  
Oví/caprí reproductors 0,15  
Oví/caprí engreix 0,05  
Equí reproductor 1,00  
Equí engreix 0,60  
Avícola ponedores 0,01  
Avícola broilers 0,005  
Avícola titots 0,03  
Avícola ànecs 0,02  
Avícola guatles 0,005  
Avícola faisans 0,01  
Avícola pintades 0,02  
Cunícola reproductors 0,01  
Cunícola engreix 0,005  
Porcí bacones en cicle tancat 0,96  
Porcí bacones en explotació  
 de producció de garrins 0,25  
Porcí engreix 0,12  
Porcí transició de garrins 0,02  
Estruços reproductors 0,20  
Estruços engreix 0,12  
Apicultura rusc 0,15